CELEX: C2006/224/101
Language: fi
Date: 2006-09-16 00:00:00
Title: Asia T-179/06: Kanne 7.6.2006 — Komissio v. Burie Onderzoek en Advies

16.9.2006   
            
            
               FI
            
            
               Euroopan unionin virallinen lehti
            
            
               C 224/48
            
         Kanne 7.6.2006 — Komissio v. Burie Onderzoek en Advies
   (Asia T-179/06)
   (2006/C 224/101)
   Oikeudenkäyntikieli: hollanti
   Asianosaiset
   
      Kantaja: Euroopan yhteisöjen komissio (asiamies A. Weimar, jota avustaa advocaat W.A.M. Rupert)
   
      Vastaaja: Burie Onderzoek en Advies B.V. (Nijeholtpade, Alankomaat)
   Vaatimukset
   Kantaja vaatii, että ensimmäisen oikeusasteen tuomioistuin
   
               —
            
            
               velvoittaa vastaajan maksamaan komissiolle 646 871,28 euron määrän, josta pääoman osuus on 454 832,62 euroa ja viivästyskorkojen osuus 192 039,66 euroa, tämän kannekirjelmän tiedoksiantopäivästä velkaa olevan määrän täysimääräiseen takaisinmaksamiseen asti laskettavine laillisine korkoineen,
            
         
               —
            
            
               velvoittaa vastaajan korvaamaan oikeudenkäyntikulut ja oikeudenkäynnin ulkopuoleiset kulut.
            
         Oikeudelliset perusteet ja pääasialliset perustelut
   Euroopan yhteisö, jota komissio edustaa, teki vastaajan ja muiden sopimuksen osapuolten kanssa kaksi sopimusta, jotka koskivat kehittyneen televiestintätekniikan (RACE II-ohjelma — hanke R2022 Barbara) alan ja yleisen edun telemaattisten sovellutusten (telemaattisia sovellutuksia koskeva ohjelma Telepromise) alan tutkimuksen ja kehityksen puitteissa suoritettavia toimenpiteitä.
   Komissio suoritti sopimuksen mukaisesti tarkastuksen. Komissio lähetti tämän tarkastuksen seurauksena vastaajalle maksukehotuksen. Komissio toteaa, että sopimusten yleisistä ehdoista seuraa, että vastaaja on velvollinen maksamaan takaisin hyväksyttyjen kustannusten ja komission jo maksamien määrien välisen erotuksen ja että kysymyksessä on Nederlands Burgerlijk Wetboekin 6 osan 203 §:n, jota voidaan soveltaa riidanalaisiin sopimuksiin, mukaisesta aiheettomasti tapahtunut maksaminen.